[{"text_idx": "#000005", "text": "Eesti Riiklik Su\u0308mfooniaorkester ja dirigent Olari Elts toovad publiku ette Steve Reichi uusimad teosed. Ra\u0308a\u0308gime Olari Eltsiga, kuidas va\u0308ljendub ajastu vaim Reichi ja Lepo Sumera loomingus ning mil moel aitab klassikaline muusika inimestel su\u0308vendatult kuulata ja meditatiivseid praktikaid reaalsuses rakendada\"Kava, mida me ta\u0308na o\u0303htul ma\u0308ngime on selleks ideaalne. Meid u\u0308mbritsev mu\u0308ra on a\u0308ra vo\u0303tnud ja\u0308rjest suurema osa sellest, mida me enne kuulamiseks nimetasime. Na\u0308iteks, kui meile tundub, et seda mu\u0308ra on liiga palju, paneme me endale ko\u0303rvaklapid pa\u0308he ja oleme siis justkui oma maailmas. Teisest ku\u0308ljest va\u0308hendab see kommunikatsiooni ja mo\u0303ttevahetust veelgi. See on piltlikult o\u0308eldes hetk, kus meie, muusikud, lavale astume. Nagu on o\u0308elnud ka Steve Reich: \"U\u0308hes viisijupis on alati rohkem informatsiooni kui u\u0308hes ra\u0308a\u0308gitud lauses.\"\" Klassikaraadio teeb otseu\u0308lekande ERSO kontserdilt ta\u0308na kell 19. (Miina Pa\u0308rn)Festivali Eesti Muusika Pa\u0308evad kontserdil \"Kaks\" saavad kokku kannel ja elektroonika, luues muusikat tempereerituse ja mikrotonaalsuse piirimail. Oma esimesest u\u0308hisest kontserdist ra\u0308a\u0308givad Anna-Liisa Eller ja Taavi Kerikma\u0308e. Otseu\u0308lekanne Arvo Pa\u0308rdi Keskusest on Klassikaraadio eetris laupa\u0308eval kell 17. (Johanna Ma\u0308ngel)"}]